Diari Oficial de la Generalitat Valenciana


Sumari del DOGV 640, del 30-07-1987 (1987/809358)

ORDRE de 25 de juny de 1987, de la Conselleria d'Agricultura i Pesca, per la qual es regula la concessió de subvencions per a la modernització del Sector Ornamental.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/25/(3)/dof/vci/html**

### Dades del document

Número de DOGV
:   640

Data del DOGV
:   30-07-1987

Secció del DOGV
:   DISPOSICIONS GENERALS

Número del document
:   1987/809358


Data del document
:   25-06-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 25 de juny de 1987, de la Conselleria d'Agricultura i Pesca, per la qual es regula la concessió de subvencions per a la modernització del Sector Ornamental.  
Per tal de fomentar la producció i el consum de plantes ornamentals i de flor tallada, així com per millorar-ne la qualitat dels productes, resulta convenient d'ajudar aquest sector de la producció agrícola, d'indubtable importància a la Comunitat Valenciana.   
L'Institut Nacional de Llavors i Plantes de Viver del Ministeri d'Agricultura, Pesca i Alimentació subvenciona durant les darreres campanyes activitats tendents a la modernització del sector ornamental; com a complement a aquestes subvencions la Conselleria d'Agricultura i Pesca estableix les ajudes que s'indiquen en aquesta Ordre.   
En atenció d'aquests motius, a proposta de la Direcció General de la Producció Agrària i fent ús de les facultats que tinc atribuïdes,   
ORDENE:   
Article primer  
Les subvencions regulades per aquesta Ordre s'aplicaran al foment de la producció i de la utilització de plantes ornamentals i flor tallada de qualitat, i seran finançades amb càrrec al Programa 662 del Pressupost vigent de la Generalitat Valenciana.   
Article segon  
Podran sol·licitar les subvencions previstes en aquesta Ordre:   
a) Els productors de plantes ornamentals inscrits al Registre Provisional de Productors de Plantes de Viver.   
b) Els productors de flor tallada inscrits al Registre de Productors de Flor Tallada de la Comunitat Valenciana.   
c) Les agrupacions de Productors compresos en els dos apartats anteriors, amb independència de la seua forma jurídica.   
Article tercer  
Podran ser objecte de subvenció les activitats següents:   
a) Inversions conduents a millorar la qualitat dels productes obtinguts.   
b) Utilització pels floricultors de material vegetal de reproducció de qualitat en espècies alternatives a les actuals.   
c) Inversions en activitats conduents a la normalització i concentració de l'oferta de flor tallada i planta ornamental en mercats o en Agrupacions de Productors.   
d) Campanyes de promoció: campanyes publicitàries, manifestacions culturals, publicacions, cursos de formació o de reciclatge, estudis sobre comportament de mercat i similars.   
e) Iniciació en aquestes produccions de les Cooperatives Hortofructícoles ja estabertes en el sector hortícola de comestibles.   
Article quart  
Les subvencions podran arribar fins al 50% dels pressuposts presentats pels possibles beneficiaris, quan es tractarà d'agrupacions de productors, i en els casos de productors individuals el màxim serà del 35%.   
Article cinqué  
1r. Les sol·licituds d'ajudes, dirigides a l'Il·lm Sr. Director General de la Producció Agrària, podran presentar-se als Serveis Territorials de la Conselleria d'Agricultura i Pesca de la província o al Servei de Llavors i Plantes de Viver de la Conselleria i hauran de dur adjunts, per duplicat, els documents següents:   
a) Document que acredite la personalitat jurídica de la persona sol·licitant.   
b) Memòria o, si s'escau, Projecte de l'activitat que hom pretén de dur a terme i per a la qual se sol·licita la subvenció. S'hi especificaran els objetius que vulguen aconseguir.   
c) Pla cronològic de les activitats i inversions a realitzar.   
d) Pressupost de les despeses i pla de finançament.   
e) Declaració formal d'altres ajudes que per a ;a mateixa finalitat s'hagen sol·licitat i/o obtingut, amb expressió si s'escau dels compromissos assumits per la persona peticionària.   
f) Justificant del compliment de les obligacions fiscals i davant la Seguretat Social.   
2n. El termini per a la presentació de sol·licituds conclourà el 31 d'octubre de cada any.   
DISPOSICIONS FINALS  
Primera  
La Direcció General de la Producció Agrària queda autoritzada per desenvolupar aquesta Ordre.   
Segona  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, 25 de juny de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI